kardosdrur/scandi-wiki huggingface dataset:
Matthew Porretta

Matthew Charles Porretta (født 29. maj 1965) er en amerikansk fjernsyns- og filmskuespiller.

Opvækst og privatliv 
Porretta blev født i Darien, Connecticut i en show-biz familie: hans far, Frank Porretta, var en berømte operasanger og musikteater-skuespiller. Hans mor, Roberta var også en uddannet sanger og vandt Miss Ohio i 1956.

Porretta har fire søskende, som alle har fundet vej til underholdningsbranchen. Hans ældste bror Frank III er en internationalt anerkendt operasanger, den anden bror, Gregm har været gæstestjerne med Matthew på fjernsyn. Hans ene søster har bl.a. skrevet til Talk Soup.

Han har været i et forhold med Gleice, som han var gift me fra 2012-2014. De har to sønner; Luigi fra 2001 og Enzo fra 2008.

Karriere 
Allerede fra en tidlig alder arbejdede Porretta i underholdningsindustrien. Da han var 25 havde han optrådt på Broadway i flere år, og han var afgangsstudent fra Manhattan School of Music. I 1990 Porretta fik han roller i tv-serier som Wings og Beverly Hills, 90210. I 1993 fik han sin første rolle i en film, som Will Scarlet i Mel Brooks' parodi Robin Hood - helte i underhylere. Porretta fik rollen som Robin Hood i en tv-serie fire år esnere. Siden 1997 har han medvirket i flere uafhængige film og spillet med i reklamefilm for bl.a. McDonald's og Arrowhead Water. I 1994 medvirkede han i den oprindelige opsætning af Stephen Sondheim o James Lapines Passion.

I august 2009 det afsløret at han skulle lægge stemme til protagonisten i computerspillet Alan Wake fra Remedy Entertainment.

Filmografi 
 Quantum Break (2016) .... Alan Wake (stemme)
 The Bureau: XCOM Declassified (2013) .... øvrige stemmer
 Grand Theft Auto V (2013) .... The Local Population
 Alan Wake's American Nightmare (2012) .... Alan Wake, Mr. Scratch (stemme)
 Alan Wake (2010) .... Alan Wake (stemme)
 Bright Falls .... Alan Wake (episode "Clearcut," 2010)
 CSI: NY .... Ron Bogda (episode "Hush," 2005)
 Without a Trace .... Oscar (episode "Doppelgänger," 2004)
 Dream Warrior (2003) .... Caleb
 Code Name: Eternity .... Leethan (episode "Death Trap," 2000)
 Kate's Addiction (1999) .... Dylan Parker
 Turkey. Cake. (1999) .... Jimmy
 Desperate But Not Serious (1999) .... Gene
 The New Adventures of Robin Hood .... Robin Hood (23 episoder, 1996–1998)
 Wings .... David Barnes (episode "Love at First Flight," 1996)
 Dracula: Dead and Loving It (1995) .... Handsome Lieutenant at Ball
 Beverly Hills, 90210 .... Dan Rubin (10 episoder, 1993)
 Robin Hood - helte i underhylere (1993) .... Will Scarlet O'Hara
 South Beach .... Richard (episode "Wild Thing," 1993)
 Class of '96 .... Claude (episode "Breaking up Is Hard to Overdue," 1993)

Referencer

Eksterne henvisninger 
 

Skuespillere fra USA
Kæmpefjergræs

 
Kæmpefjergræs er en staude med en tueformet vækst. Bladene er stive og oprette. Arten bruges som prydplante i staudebede, og hvor der er behov for en høj grad af tørketålsomhed.

Kendetegn 
Kæmpefjergræs (Celtica gigantea) er en græsart med en tueformet vækst. Bladene er grundstillede og smalt linjeformede med fint tandet bladrand. Begge bladsider er hårløse og grågrønne. De blomsterbærende skud er betydeligt højere end tuens blade. Blomsterne findes endestillet i løse toppe, som bliver siddende vinteren over. Disse strå får en guldgul høstfarve. Blomstringen foregår i marts-april, og de enkelte blomster er stærkt reducerede, som det er normalt blandt græsserne. Frøene er nødder.

Rodsystemet er kraftigt og både dybtgående og vidt udbredt.

Kæmpefjergræs når en højde og bredde i tuen på ca. 75 cm, mens de blomsterbærende stængler kan nå højder på 200 cm.

Hjemsted 
Kæmpefjergræs er udbredt på den Iberiske halvø, Balearerne og i Nordafrika. Arten hører hjemme i tørre bjergområder med sandet og svagt sur jordbund. Parque Nacional de Monfragüe y Área de Influencia ligger ligger i det sydvestlige Spanien, dvs. mellem Plasencia og Caceres. Området ligger mest i højder lidt under 600 m. Jordbunden er porøs og ret sur. Der kommer gennemsnitligt ca. 750 mm nedbør om året, men deraf næsten intet om sommeren (under 5%). Det giver en tørketid på 2-5 måneder, der slutter i oktober. Temperaturgennemsnittet ligger mellem – 1 og +40 grader. Under disse vilkår findes arten her sammen med bl.a. almindelig asparges, almindelig blåmunke, almindelig draphavre, almindelig hjulkrone, almindelig hyld, almindelig hør, almindelig klokkeskilla, almindelig kristtorn, almindelig myrte, almindelig nældetræ, almindelig sandløg, almindelig slangehoved, almindelig sæbeurt, almindelig vedbend, almindelig vin (vildform), bjergmandstro, buskkortlæbe, enkeblomst, etruskisk gedeblad, farvekrap, filtbladet kongelys, fransk løn, gul læbeløs, gul rundbælg, hvid stenurt, høsthvidblomme, håret flitteraks, jernurtsalvie, jomfru i det grønne, karryplante, kermeseg, klokkeensian, klokkeskovranke, korkeg, korngladiolus, kornvalmue, krinolinenarcis, lægejernurt, middelhavsene, middelhavsprydløg, musetorn, oliven, orkidenarcis, palmebladet anemone, pilealant, pinje, polejmynte, porreløg, portugisisk laurbærkirsebær, portugisisk sporebaldrian, portugisisk vibeæg, pyrenæisk eg, rapunselklokke, rosenløg, rosmarin, rødel, sivnarcis, slåen, smalbladet ask, smalbladet lupin, småbladet elm, sommerfuglelavendel, sort svalerod, spansk klokkeskilla, spansk visse, stilkeg, strandfyr, strandkrageklo, sølvpoppel, sølvpotentil, trælyng, vellugtende gulaks, vild oliven, vild tulipan og ægte kastanje

Galleri

Note 

Græsser
Tørketålende planter
Haveplanter
Lego Friends

Lego Friends (stiliseret som LEGO Friends) er en produktlinje fra af den danske legetøjskoncern LEGO. Serien er designet med piger som målgruppe. Den blev introduceret i 2012 med "mini-dukke"figurer, der har nogenlunde samme størrelse som den traditionelle minifigurer, men har langt flere detaljer og er mere realistisk. Sættene er primæræt holdt i et lyserødt og lilla, og de viser scener i forstadslivet i den fiktive by Heartlake City.

Ved lanceringen blev Lego Friends en stor succes, og den solgte dobbelt så godt som ventet. Omsætningen fra denne serie var med til at få virksomhedens samlede salg for 2012 til at runde 10 mia. kr. for første gang. Serien har fortsat haft godt salg.

Lego Friends erstattede virksomhedens tidligere pige-orienterede tema Lego Belville, der havde været i produktion siden 1994, og som havde dukker, der var langt større end både mini-dukkerne og de traditionelle minifigurer. Andre relaterede produktlinjer har inkluderet Homemaker (1971–1982), Paradisa (1991–1997) og Scala (1997–2001).

Referencer 

Friends
Ponte Morandi

(Morandi-broen) var en del af Polcevera-viadukten () på motorvej A10 i Italien. Den krydsede floden Polcevera mellem distrikterne Sampierdarena og Cornigliano i Genova, Liguria. Viadukten blev opført mellem 1963 og 1967. Forbindelsen blev officielt åbnet den 4. september 1967, og broen blev navngivet efter designeren Riccardo Morandi.

Broen blev opført af Società Italiana per Condotte d'Acqua SpA, i dag blot omtalt som "Condotte". Virksomheden er involveret i byggeriet af den ny Storstrømsbro.

Broen kollapsede delvist den 14. august 2018, hvorved 43 omkom og 11 blev såret.

Kollaps 
Den 14. august 2018 omkring kl. 11:30 kollapsede et stykke på ca. 209 m af Ponte Morandi omkring den vestligste bropille over Polcevera og jernbaneterrænet i Sampierdarena, under en regnstorm. Øjenvidner beskrev, at et lyn slog ned i broen, inden den kollapsede. Mellem 30 og 35 biler og tre lastbiler formodes at være styrtet ned ved broens kollaps. Den første hypotese var, at en svaghed i konstruktionen eller et jordskred var skyld i ulykken.

En stor del af den kollapsede bro og bilerne på den faldt ned i den oversvømmede Polcevera. Andre dele landede på skinnerne ved de to jernbanelinjer, som broen gik over, samt Ansaldo Energias lagerbygninger, der stort set var tomme, da de skete på Ferragosto, som er en fridag.

Broen var under vedligeholdelse, bl.a. for at styrke vejdelen, da den kollapsede.

Redningsindsats 
Adskillige overlevende blev transporteret til nærliggende hospitaler, og mange var i en kritisk tilstand. Den 14. august var det bekræftet, at 36 var døde, og 15 var såret. En tjekkisk lastbilchauffør overlevede faldet, men pådrog sig en brækket næse, fire brækkede ribben og en punkteret lunge.

Området under broen, hvor der er flere huse, blev evakueret.

Kl 02:00 om natten var 12 personer stadig savnede, og nogle af dem kunne høres under murbrokkerne. Der blev ledt efter overlevende med mange af de samme teknikker, som bruges ved jordskælv.

I alt døde 43 og 11 blev såret.

Efterspil 
Katastrofen fik aktiekursen på virksomheden Atlantia, som drev vejen, til at falde med 11 %, og den lukkede lige under 5 % for dagen.

Giovanni Toti, guvernør for regionen Liguria, udtalte, at sammenstyrtningen af broen var en "hændelse med store konsekvenser på en vital vej, ikke bare for Genova, men for hele landet". Ifølge viceministeren for infrastruktur Edoardo Rixi ville hele broen blive revet ned.

Den 25. juni 2019 blev den sprængt i luften for at gøre plads til den nye bro Viadotto Genova-San Giorgio, der blev indviet året efter den 3. august 2020.

Referencer 

Broer i Italien
Genova
Etableret i 1967
Begivenheder i 2018
Lego Games

Lego Games var en produktlinje produceret af den danske legetøjskoncern LEGO. Den fokuserede på forskellige brætspil baseret på legoklodser, der bruges til at opbygge spillebrættet, og som opfordrer brugeren til at bruge Lego-konceptet til at ændre og videreudvikle spillets regler.

Oversigt over sæt

Referencer 

Games
Brætspil
Xuthos

Xuthos (Oldgræsk: Ξοῦθος Xouthos) var konge af Peloponnes og grundlægger (gennem sine sønner) af de arkaiske og ioniske nationer.

Etymologi 
Ifølge forfatteren, Robert Graves, stammer navnet Xuthos fra ordet strouthos og betyder "spurv". Det er ganske sandsynligt at navnet er en variation af Xanthus, hvilket peger i retning af at Xuthos havde "gyldent hår". Alternativt kan det betyde en variation af farven "xouthos", ifølge Liddell og Scott en mellemting mellem xanthos (gul) og pyrros (rød), altså en "nattemørk" eller "dyster" farvekulør. Dette kan refererer til Xuthos' hudfarve, teint, hårfarve eller alle tre ting på én gang.

Slægt 
Xuthos var søn af Hellen og Orseis samt bror til Dorus og Aeolus. Han havde to sønner med Kreousa (Erechtheus' datter) nemlig Ion og Achaios samt en datter, Diomede. Aïklos og Kothos bliver sommetider beskrevet som hans børn. I Euripides' skuespil, Ion, beskrives Xuthos imidlertid som søn af Aeolus og Kyane, og Ion som værende søn af Kreousa og guden Apollon. Xuthos og Kreousa besøger på et tidspunkt Oraklet i Delfi for at spørge om de mon kan håbe på at få et barn, og her bliver Dorus pludselig senere deres søn og ikke Xuthos' bror.

Referencer

Personer i græsk mytologi
Lego Space

Lego Space  er en produktlinje produceret af den danske legetøjskoncern LEGO. Temaet inkluderer astronauter, rumskibe og udenjordisk liv. Det blev oprindeligt lanceret i 1978, og er dermed et af de ældste og mest omfattende temaer i Lego produktportefølje. Det har siden været aktivt af mange omgange og har haft adskillige undertemaer, og hele temaet indeholder over 200 sæt. Det blev markedsført under Legoland-banneret indtil det blev en del af Lego System i 1992.

Oversigt over temaer

Referencer

Eksterne henvisninger 

Space
Alpine A310

Alpine A310 er en sportsvogn bygget af den franske Alpine fabrik fra 1971 til 1984.

A310 er bygget i 4 (3 versioner) og 6 cylindret version med 2 forskellige undervogne, gearkasser og 3 eller 4 huls fælge.

Historie

Motorsport

Rally

Rally Monte Carlo 
i 1976 sponserede Renault selv deltagelse i Rally Monte Carlo med en 4 cyl A310 Gr 4 og blev kørt af Jean-Pierre Nicholas og Vincent Laverne. På enkelte etaper klarede den sig rimeligt med en samlet 5 plads, men kunne ikke hamle op med den suverene Lancia Stratos. Michelle Mouton blev bedste kvindelige kører i en Alpine A110.

Franske Rally 
I 1977 deltog en A610 V6 Gr 5 i det Franske Rally som Alpine vandt med Guy Frequelin.

Paris Dakar 
Thierry Reverchon og Georges Vaills deltog i 1981 med en ombygget Alpine A310. Bilen var ombygget med 2 tanke men den 1800ccm 4 cyl motor var kun ombygget med en anden knat. Bilen udgik med 5000 km til mål men eksistere til dato.

Le Mans 
A310 deltog i Le Mans i 1977 og 1978.

I 1974 indså Alpine at A310 ikke havde tilstrækkeligt kræfter til at være konkurrencedygtig på lang sigt. I samarbejde med Renault Gordini udviklede man en motor baseret på V6 PRV på 2.8 L med lucas Insprøjtning. Motoren udviklede 300Hk og var rygtedes til at være 3 sekunder hurtigere end 911 Turbo på banen i Dijon. Projektet blev opgivet, da det ikke fik opbakning fra Renaults ledelse pga. høje omkostninger på motoren. 

I 1977 fik Hervé Poulain overtalt Bernard Decure til at deltage i Le Mans. De fik overtalt Alpine til at bruge det oprindelige chassis, men uden den oprindelige motor. Chassiet blev forstærket og en motor med Weber 46 og andre knaster blev udviklet til at yde 225Hk. Om det var samme der lå til grund for den senere boulogne motor med 193 Hk kan der kun gisnes om. Bilen var sponsoreret af Dieppe's handelskammer og er kendt i dag som "Poisson Dieppois, Poisson de Choix",  (Fisk fra Dieppe er din favorit fisk). Poisson Dieppois kvalificerede sig som 51, kørte sig op til en 29 plads og udgik med en defekt kølerslange.

I 1978 stillede en Alpine A310 op igen men kvalificerede sig ikke til start

Produktion

1971–1976

A310 1600 Series 1 (55 L tank, 3 bolt undervogn, 4-cylinder, 5-gear)

1977–1985

A310 V6 Serie 2 (62L tank, V6, 3 og 4 bolt undervogn, 4 og 5 gear)

Referenceliste 

Renault-bilmodeller
Polcevera

Polcevera er en 11 km lang italiensk flod ved Genova i Ligurien.

Geografi 
Polcevera er dannes i Pontedecimo ved sammenløbet af floderne Riccò fra venstre og Verde fra højre. Fra Pontedecimo løber Polcevera mod syd. I Bolzaneto løber den sammen med bifloden Secca. Polcevera udmunder i Det Liguriske Hav mellem Sampierdarena og Cornigliano som er to kvarterer (quartieri) i Genova. Polcevera er 11 km lang. Hvis man medregner Verde, bliver den samlede længde 19 km.

Afvandingsområdet er 140 km² og ligger i udelukkende provinsen Genova. Dets højeste punkt er Monte Taccone (1.113 m).

Motorsvejbroen Ponte Morandi fører Autostrada A10 over Polcevera omkring 3 km før udmundingen. Broen kollapsede 14. august 2018.

Fotogalleri

Referencer 

Floder i Italien
Genova
Genova (provins)
Lego Disney

Lego Disney (tidligere kendt som Lego Disney Princess fra 2014-2016) er en produktlinje produceret af den danske legetøjskoncern LEGO, der indeholder forskellige Disneyprinsesser go andre Disney-karakterer fra et udvalg af Disneyfilm. Serien sælges med licens fra Walt Disney Pictures. Temaet blev Figurerne er lavet i samme skala som Lego Friends-serien.

Temaet overlapper med en række andre Lego-temaer, og der er bl.a. udgivet to serier af Lego Minifigures med Disney-figurer.

Se også 
 Lego Toy Story
 Lego Cars 2
 Lego Prince of Persia
 Lego Pirates of the Caribbean
 Lego The Lone Ranger
 Lego Minifigures
 Lego Friends
 Lego Elves
 Lego DC Super Hero Girls

Referencer 

Disney
Disney franchise
US Open-mesterskabet i herredouble 2019

US Open-mesterskabet i herredouble 2019 var den 139. turnering om US Open-mesterskabet i herredouble. Turneringen var en del af US Open 2019 og blev spillet i USTA Billie Jean King National Tennis Center i New York City, USA i perioden 29. august - 6. september 2019.

Mesterskabet blev vundet af Juan Sebastián Cabal og Robert Farah, som dermed blev det første rent sydamerikanske par, der vandt US Open-mesterskabet i herredouble. Det colombianske par havde et par måneder forinden vundet deres første grand slam-titel ved Wimbledon-mesterskaberne, og det var blot anden gang siden 2003 og niende gang i den åbne æra, at et par formåde at vinde både Wimbledon- og US Open-mesterskabet i samme sæson. I finalen vandt Cabal og Farah med 6−4, 7−5 over Marcel Granollers og Horacio Zeballos på en time og 31 minutter i en kamp, der blev spillet under skydetaget på Arthur Ashe Stadium. Colombianerne sikrede sig dermed deres femte turneringssejr i 2019 og den 16. turneringssejr i alt på tour-niveau. Granollers og Zeballos spillede blot deres anden turnering som makkere, efter at de nogle uger forinden havde indledt deres samarbejde med at vinde Canada Masters 2019. Granollers var den eneste af de fire finalister, der tidligere havde været i US Open-finalen i herredouble, idet han i 2014 med Marc López som makker tabte finalen til Bob og Mike Bryan.

Det var syvende gang i træk, at en grand slam-titel i herredouble blev vundet af et par bestående af to spillere fra samme land.

Pengepræmier og ranglistepoint 

Den samlede præmiesum til spillerne i herredouble androg $ 3.248.000 (ekskl. per diem), hvilket var en stigning på 5,8 % i forhold til året før.

Turnering

Deltagere 

Hovedturneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2019
 US Open-mesterskabet i damesingle 2019
 US Open-mesterskabet i damedouble 2019
 US Open-mesterskabet i mixed double 2019

Eksterne henvisninger 
 US Open

Noter 

US Open 2019
2019
ATP Tour 2019
LEGO Adventurers

LEGO Adventurers er en produktlinje produceret af den danske legetøjskoncern LEGO, der deler emnet opdagelsesrejsende. Karakterne opdager nye områder og tager på eventyr. Til forskel fra andre LEGO-temaer, som foregår i et fiktivt "LEGO-univers", så foregår de fleste af sættene i LEGO Adventurers på virkelig lokationer som Egypten, Regnskoven i Amazonas, Indien og Kina. Det eneste fiktive undertema forgik på en ø, hvor der stadig levede forhistoriske dyr. Temaet blev indstillet før LEGO lancerede et nyt tema med opdagelsesrejsende kaldet Pharaoh's Quest, som havde mange ligheder med LEGO Adventurers.

Desert (1998–1999)

Jungle (1999)

Dino Island (2000)

Dyr 
 Tyrannosaurus Rex
 Triceratops
 Stegosaurus
 Pteranodon

Orient Expedition (2003)

Referencer

Eksterne henvisninger 
 Officiel Side 
 Lego Adventurers Fanside

Adventurers
US Open-mesterskabet i mixed double 2019

US Open-mesterskabet i mixed double 2019 var den 128. turnering om US Open-mesterskabet i mixed double. Turneringen var en del af US Open 2019 og blev spillet i USTA Billie Jean King National Tennis Center i New York City, USA i perioden 29. august - 7. september 2019 med deltagelse af 32 par.

Mesterskabet blev vundet af wildcard-parret Bethanie Mattek-Sands og Jamie Murray, som i finalen besejrede førsteseedede Chan Hao-Ching og Michael Venus med 6−2, 6−3, og som dermed vandt titlen for andet år i træk. Det var første gang i 37 år, at et par forsvarende US Open-mesterskabet i mixed double, idet det senest skete for Anne Smith og Kevin Curren i 1982. For Jamie Murray var det endda den tredje titel i træk, eftersom han i 2017 havde vundet titlen med Martina Hingis som makker, hvor de i øvrigt også besejrede Chan og Venus i finalen, og han blev dermed den første spiller siden Margaret Court i 1965, der vandt US Open i mixed double tre år i træk, og den første mand siden Neale Fraser, der vandt titlen tre gange i træk fra 1958 til 1960 (med Margaret Osborne duPont som makker).

For Bethanie Mattek-Sands var sejren den fjerde grand slam-titel i mixed double, idet hun tidligere også havde vundet Australian Open 2012 sammen med Horia Tecău og French Open 2015 med Mike Bryan som makker. Det var hendes niende grand slam-titel i alt i hendes karriere, eftersom hun tidligere endvidere havde sejret i damedouble fem gange.

For Jamie Murray var triumfen hans femte grand slam-titel i mixed double i karrieren. Han havde inden da også vundet Wimbledon i 2007 sammen med Jelena Janković, samt Wimbledon- og US Open-titlerne i 2017 med Martina Hingis som makker. Det var hans syvende grand slam-titel i alt i hans karriere, idet han også havde vundet to herredouble-titler i 2016.

Pengepræmier 

Den samlede præmiesum til spillerne i mixed double androg $ 577.500 (ekskl. per diem), hvilket var en stigning på 10,4 % i forhold til året før.

Turnering

Deltagere 

Turneringen havde deltagelse af 32 par, der var fordelt på:
 24 direkte kvalificerede par i form af deres ranglisteplacering.
 8 par, der havde modtaget et wildcard.

Seedede spillere 

De 8 bedste par blev seedet:

Wildcards 

Otte par modtog et wildcard til turneringen.

Resultater

Se også 
 US Open-mesterskabet i herresingle 2019
 US Open-mesterskabet i damesingle 2019
 US Open-mesterskabet i herredouble 2019
 US Open-mesterskabet i damedouble 2019

Eksterne henvisninger 
 US Open

Noter 

US Open 2019
2019
US Open-mesterskabet i damedouble 2019

US Open-mesterskabet i damedouble 2019 var den 131. turnering om US Open-mesterskabet i damedouble. Turneringen var en del af US Open 2019 og blev spillet i USTA Billie Jean King National Tennis Center i New York City, USA i perioden 29. august - 8. september 2019 med deltagelse af 64 par.

Mesterskabet blev vundet af Elise Mertens og Aryna Sabalenka, der i finalen besejrede Viktorija Azarenka og Ashleigh Barty med 7−5, 7−5 på en time og 36 minutter, og som dermed begge vandt den første grand slam-titel i deres respektive karrierer. Det var Mertens og Sabalenkas tredje turneringssejr som makkere, da de tidligere på året havde vundet titlerne i Indian Wells og Miami, hvor de i sidstnævnte også have besejret Azarenka og Barty i semifinalen. Sabalenka havde tidligere i turneringen også slået Azarenka ud af singlerækken, da de to landsmænd mødtes i første runde.

Ashleigh Barty formåede dermed ikke at forsvare den titel, hun havde vundet det foregående år sammen med Coco Vandeweghe, som stillede op til sit titelforsvar med Bethanie Mattek-Sands som makker, men de to amerikanere tabte i første runde.

Pengepræmier og ranglistepoint 

Den samlede præmiesum til spillerne i damedouble androg $ 3.248.000 (ekskl. per diem), hvilket var en stigning på 5,8 % i forhold til året før.

Turnering

Deltagere 

Turneringen havde deltagelse af 64 par, der var fordelt på:
 57 direkte kvalificerede par i form af deres ranglisteplacering.
 7 par, der havde modtaget et wildcard.

Seedede par 

De 16 bedst placerede af parrene på WTA's verdensrangliste blev seedet:

Wildcards 

Syv par modtog et wildcard til turneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2019
 US Open-mesterskabet i damesingle 2019
 US Open-mesterskabet i herredouble 2019
 US Open-mesterskabet i mixed double 2019

Eksterne henvisninger 
 US Open

Noter 

US Open 2019
2019
WTA Tour 2019